title: لمغارة د هرقول
text: لؤسطورة كاتڭول بلي رّب ليوناني هرقول، نعس ف هاد لمغارة قبل مايكمّل لعطاشة نمرة 11 من بين 12 كان كلّفهوم بيه لماليك ؤريسثييوس، ؤ لي كانت باش يجيب تّفاحات دّهبية من جّردة ديال لحوريات لغربيات، لي لموضع ديالها كان ف مدينة ليكسوس حدا لعرايش. على حساب لمكتوبات د رّومان، كان واحد جّبل سميتو أطلس لي كان كيجمع شمال إفريقيا معا ؤروپا، ؤ فاش هرقول داز من تماك، بلاصت ما يتسلّق جّبل، هرقول خدّم لقوة لخارقة ديالو باش يهرّسو، ؤ بهادشي فصل لقارات بجوج على بعضياهوم، ؤ خلق مضيق جبل طّر. طرف من جبل أطلس لأسطوري هوّا جبل طّر، ؤ لاخور ف جّيهة لمقابلة هوّا إما جبل هاشو ؤلا جبل موسى. هاد جّبال من جوج جوايه كيتسمّاو لعمايد د هرقول.